Cyber-shot felhasználói útmutató
Nyomtatás
Legfelső oldal > Használat előtt > A belső memória/memóriakártya használata > Memóriakártya használata

## Memóriakártya használata

Memóriakártya
„Memory Stick”

### Memóriakártya

A fényképezőgéppel „Memory Stick Micro” (M2), „Memory Stick Micro” (Mark2), microSD-memóriakártya és microSDHC-memóriakártya használható.
A jelen felhasználói útmutatóban a „Memory Stick Micro” (M2) és a „Memory Stick Micro” (Mark2) adathordozóra „Memory Stick Micro” néven, a microSD-memóriakártyára és a microSDHC-memóriakártyára pedig microSD-memóriakártya néven hivatkozunk.

- A fényképezőgép helyes működése legfeljebb 16 GB-os „Memory Stick Micro” és legfeljebb 32 GB-os microSD-memóriakártya használata esetén bizonyított.

- Mozgóképek felvételéhez az alábbi memóriakártyák használata ajánlott:

- („Memory Stick Micro” (Mark2))

- microSD-memóriakártya (Class 4 vagy magasabb sebességosztály)

Megjegyzések

- A memóriakártya megbízható működése érdekében ajánlatos a fényképezőgéppel formázni az először használt memóriakártyákat. Ügyeljen arra, hogy a formázás töröl minden adatot a memóriakártyáról. Ezeket az adatokat nem lehet később helyreállítani. A fontos adatokról készítsen biztonsági másolatot számítógépre vagy más tárolóeszközre.

- A képek gyakori rögzítése/törlése miatt a memóriakártyán tárolt adatok töredezetté válhatnak. Előfordulhat, hogy nem lehet elmenteni vagy rögzíteni mozgóképeket. Ilyen esetben mentse a képeket számítógépre vagy más tároló eszközre, majd: [Formáz].

- Nem garantálható, hogy a számítógéppel formázott memóriakártya működik a fényképezőgéppel.

- Az adatolvasási/-írási sebesség a memóriakártya és a használt eszköz kombinációjától függően eltérő.

- Az adatok az alábbi esetekben sérülhetnek:

- Ha olvasás vagy írás közben eltávolítják a memóriakártyát, illetve kikapcsolják a kamerát

- Ha a memóriakártyát statikus elektromosságnak vagy elektromos zajnak kitett környezetben használja

- Javasoljuk, hogy a fontos adatokról készítsen biztonsági másolatot.

- Ne ragasszon címkét se a memóriakártyára, se a memóriakártya adapterre.

- Ne érintse meg a kezével vagy fémtárggyal a memóriakártya kivezetéseit.

- Ne ütögesse, hajlítsa meg vagy ejtse le a memóriakártyát.

- Ne szedje szét, és ne alakítsa át a memóriakártyát.

- Ne tegye ki a memóriakártyát víz hatásának.

- Ne hagyja a memóriakártyát kisgyermekek számára elérhető helyen. Véletlenül lenyelhetik.

- Olyan memóriakártyát helyezzen be a memóriakártya-helyre, amely méretben illik bele. Ellenkező esetben meghibásodás következhet be.

- Ne használja, vagy tárolja a memóriakártyát a következő feltételek között:

- Magas hőmérsékletű helyek, mint a napon parkoló gépkocsi belseje

- Közvetlen napfénynek kitett helyek

- Magas páratartalmú vagy maró anyagok jelenlétének kitett helyek

### „Memory Stick”

A fényképezőgéppel használható „Memory Stick” típusok az alábbi táblázatban találhatók. Az összes „Memory Stick” funkció tökéletes működése azonban nem garantálható.

„Memory Stick” típus | Rögzítés/Lejátszás
Memory Stick Micro | *1
Memory Stick Micro (Mark2) | *1*2

*1 A „Memory Stick Micro” adathordozó rendelkezik MagicGate funkcióval. A MagicGate egy kódolást alkalmazó szerzőijog-védelmi technológia. A fényképezőgép nem tud olyan adatokat rögzíteni/lejátszani, amelyhez MagicGate funkciók szükségesek.
*2 [AVCHD megtek.] módban, [MP4 12M] és [MP4 6M] méretben nem rögzíthetők mozgóképek csak a „Memory Stick” típusú „Memory Stick Micro” (Mark2) adathordozóra vagy a belső memóriába.
Vissza a tetejére