Cyber-shot felhasználói útmutató
Nyomtatás
Legfelső oldal > Hibaelhárítás > Hibaelhárítás > Akkumulátoregység és töltöttség

## Akkumulátoregység és töltöttség

Nem lehet behelyezni az akkumulátoregységet a fényképezőgépbe.

- Győződjön meg, hogy az akkumulátoregység iránya helyes-e, és addig helyezze be, amíg az akkumulátorkiemelő kar le nem zár.

A fényképezőgép nem kapcsolható be.

- Miután behelyezte az akkumulátoregységet a fényképezőgépbe, néhány másodperc eltelhet, míg a fényképezőgép bekapcsol.

- Ellenőrizze, hogy az akkumulátoregység megfelelően van-e behelyezve.

- Az akkumulátoregység lemerült. Töltse fel az akkumulátoregységet.

- Az akkumulátoregység kivezetései koszosak. Törölje le a szennyeződést óvatosan egy puha ruhával.

- Ellenőrizze, hogy az akkumulátoregység NP-BN vagy NP-BN1 típusú-e.

A készülék egyszer csak kikapcsol.

- A fényképezőgép és az akkumulátor hőmérsékletétől függően a fényképezőgép saját védelme érdekében kikapcsolhat. Ilyen esetben a kikapcsolás előtt üzenet jelenik meg a képernyőn.

- Ha az [Energiatakarékos] opció beállítása [Normál] vagy [Hatékony energiaf.], és egy meghatározott időn át nem működteti a bekapcsolt fényképezőgépet, a fényképezőgép automatikusan kikapcsol, hogy elkerülje az akkumulátoregység lemerülését. Újra kapcsolja be a fényképezőgépet.

- Ha egy meghatározott időn át nem működteti a fényképezőgépet, miközben a fényképezőgép bekapcsolt állapotban van, és az [Energiatakarékos] beállítása [Ki] vagy a fényképezőgép hálózati adapterről kapja a tápellátást, a beégés elkerülése érdekében a kijelző automatikusan elsötétül. A megjelenítéshez érintse meg újra a kijelzőt.

A hátralévő akkumulátor-üzemidő kijelzése nem helyes.

- Ez akkor fordul elő, ha a fényképezőgépet különösen meleg vagy hideg helyen használja.

- A hátralévő akkumulátor-üzemidő kijelzése eltér a valóstól. Teljesen süsse ki, majd töltse fel az akkumulátoregységet, hogy kijavítsa a kijelzés hibáját. A maradék töltöttség kijelző bizonyos körülmények között pontatlanul működhet.

- Az akkumulátor kapacitása bizonyos idő elteltével és a használat során csökken. Ha az akkumulátor működési ideje jelentősen lecsökken, elképzelhető, hogy az egység cseréje szükséges.

A fényképezőgép Bekapcsolás/Töltés lámpája villog, amíg az akkumulátor töltődik.

- Ellenőrizze, hogy az akkumulátoregység NP-BN vagy NP-BN1 típusú-e.

- A fényképezőgép Bekapcsolás/Töltés lámpája lassabban villog, ha a használt akkumulátoregységet előtte hosszabb ideig nem használták. Ilyen esetben vegye ki az akkumulátoregységet a fényképezőgépből, majd helyezze vissza.

- A részletekről az „Akkumulátoregység” fejezetben olvashat [Részletek].

Az akkumulátor akkor sincs feltöltve, ha a Bekapcsolás/Töltés lámpa kialszik, és a töltés befejeződött.

- A jelenség akkor fordul elő, ha az akkumulátoregységet különösen meleg vagy hideg helyen tölti. Az akkumulátoregységet 10°C és 30°C környezeti hőmérséklet között javasoljuk feltölteni.

Vissza a tetejére