Cyber-shot felhasználói útmutató
Nyomtatás
Legfelső oldal > Hibaelhárítás > Hibaelhárítás > Fényképek és mozgóképek készítése

## Fényképek és mozgóképek készítése

Nem lehet képeket rögzíteni.

- Ha a készülék a képeket a belső memóriába rögzíti, pedig van a fényképezőgépben memóriakártya, akkor ellenőrizze, hogy a memóriakártya ütközésig be lett-e tolva a fényképezőgépbe.

- Ellenőrizze a belső memória vagy a memóriakártya szabad tárkapacitását. Ha megtelt, tegye a következők egyikét:

- Törölje a felesleges képeket. [Részletek]

- Cserélje ki a memóriakártyát.

- A vaku feltöltése közben nem készíthet felvételt.

- Mozgóképek felvételéhez az alábbi memóriakártyák használata ajánlott:

- „Memory Stick Micro” (Mark2)

- microSD-memóriakártya vagy microSDHC-memóriakártya (Class 4 vagy magasabb sebességosztály)

- Állítsa a [Bemutató] opciót [Ki] értékre. [Részletek]

A Mosolyexponálás funkció nem működik.

- Ha a fényképezőgép nem érzékel mosolygó arcot, nem készít fényképet. [Részletek]

- Állítsa a [Bemutató] opciót [Ki] értékre. [Részletek]

Az elmosódásgátló funkció nem működik.

- Éjszakai helyszínek fényképezésekor előfordulhat, hogy az elmosódást csökkentő funkció nem működik megfelelően.

- Azután fényképezzen, hogy félig lenyomta az exponálógombot.

A felvétel hosszú ideig tart.

- Mikor a zársebesség lassabb, mint a tényleges sebesség, például mikor sötétben rögzít képeket, a fényképezőgép automatikusan csökkenti a kép zaját. Ez a funkció – a zajcsökkentés – lelassítja az exponálást, a fényképezési idő így nagyobb lesz.

A kép nem éles.

- A tárgy túl közel van. Felvételkészítéskor az alábbi esetekben helyezze az objektívet a legkisebb felvételi távolságnál messzebbre a témától.

- Intelligens automatikus üzemmódban, Kiváló automatikus üzemmódban, Egyszerű üzemmódban: körülbelül 3 cm (W) / 60 cm (T) (az objektívtől mért távolság)

- Más felvételi üzemmódokban: körülbelül 8 cm (W) / 60 cm (T) (az objektívtől mért távolság). Vagy állítsa közeli fókusz üzemmódra, és a W oldali állásban körülbelül 3 cm–20 cm-es távolságból készítsen felvételt.

- A Színhelyválasztás kiválasztott üzemmódja (Tájkép), (Éjszakai Jelenet) vagy (Tűzijáték) fényképek készítésekor.

A zoom nem működik.

- Az optikai zoom nem használható:

- Fényképezés Intelligens panorámapásztázás üzemmódban

- Fényképezés 3D panorámapásztázás üzemmódban

- Fényképezés Pásztázó többszöges üzemmódban

- Az optikai zoom kivételével zoom funkció nem használható az alábbi esetekben:

- Fényképezés defókuszált háttér üzemmódban

- Fényképezés Kép effektus üzemmódban

- (HDR ellenfény-kompenzáció) üzemmód van kiválasztva a színhelyválasztásnál

- Fényképezés 3D üzemmódban

- A Mosolyexponálás működik.

- Ha az [Önkioldó] beállítása [Önarckép - Egy ember] vagy [Önarckép - Két ember].

Nem választható az Arcfelismerés funkció.

- Az Arcfelismerés csak akkor választható ki, ha a fókusz beállított üzemmódja [Több AF], és a fénymérés beállított üzemmódja [Több].

- A Közeli fókusz üzemmód aktiválása esetén nem választható az Arcfelismerés funkció.

A vaku nem működik.

- A vaku nem használható, ha:

- Fényképezés defókuszált háttér üzemmódban

- Sorozatkép üzemmód van kiválasztva. [Részletek]

- (Elmosódás csökkentése) üzemmód, (Éjszakai Jelenet) üzemmód, (Kézben tartott Esti) üzemmód, (Nagyérzékenység) üzemmód vagy (Tűzijáték) üzemmód van kiválasztva a Színhelyválasztásnál.

- Fényképezés Intelligens panorámapásztázás üzemmódban.

- Fényképezés 3D üzemmódban

- Fényképezés mozgókép üzemmódban.

- Közeli fókusz üzemmódban a Kép effektus választása esetén, ha a Jelenetválasztás (Tájkép), (HDR ellenfény-kompenzáció), (Gasztronómia), (Kisállat), (Tengerpart), (Hó), és (Nagy zársebesség) üzemmódban válassza a vaku [Be] beállítását. [Részletek]

Homályos, fehér, körkörös foltok jelennek meg a vakuval készített képeken.

- A levegőben található részecskék (por, pollen stb.) visszaverik a villanófényt, és ez jelenik meg a képen. Ez nem jelent hibás működést. [Részletek]

A közeli felvételi funkció (Makró/Fókusz be) nem működik.

- (Tájkép), (Éjszakai Jelenet) vagy (Tűzijáték) üzemmód lett kiválasztva a Színhelyválasztás képernyőn.

- A Közeli fókusz üzemmód választása esetén a felvételi távolság körülbelül 3 cm–20 cm.

- A [Makró] beállítása [Auto] a következő esetekben:

- Fényképezés Intelligens panorámapásztázás üzemmódban

- Fényképezés 3D üzemmódban

- Fényképezés 3D panorámapásztázás üzemmódban

- Fényképezés Pásztázó többszöges üzemmódban

- Ha a Mosolyexponálás funkció aktív.

- Egyszerű üzemmódban

- Ha az [Önkioldó] beállítása [Önarckép - Egy ember] vagy [Önarckép - Két ember].

A makró felvétel nem kapcsolható ki.

- A fényképezőgépnek nincs olyan funkciója, amellyel kikapcsolható a makró felvétel. [Auto] üzemmódban távoli témáról is készíthet felvételt.

A dátum és az idő nem látszik a képernyőn.

- Miközben felvételt készít, a dátum és az idő nem jelenik meg. Kizárólag lejátszás közben jelennek meg.

Az F érték és a zársebesség villog, amikor félig lenyomva tartja az exponálógombot.

- Az expozíció helytelen. Korrigálja az expozíciót. [Részletek]

A kép színei nem valósághűek.

- Kép effektus lett kiválasztva. [Részletek]

- Állítsa be: [Fehéregyensúly]. [Részletek]

A kép nem tiszta a kijelzőn, ha sötét helyiségben tekinti meg.

- A fényképezőgép gyenge megvilágítási körülmények között a kép ideiglenes kivilágosításával kísérli meg megnövelni a képernyő láthatóságát. Ez a felvett kép minőségét nem befolyásolja.

Sötét árnyék látható a képen.

- A tárgy fényerősségétől függően előfordulhat, hogy a rekesznyílás módosítása esetén egy sötét árnyék látható. Ez nem jelent hibás működést.

A fényképalany szeme pirosnak látszik a felvételen.

- Állítsa a [Vörösszem cs.] opciót [Auto] vagy [Be] értékre. [Részletek]

- Fényképezze az alanyt a vaku használatával a vaku hatótávolságának maximumánál közelebbről.

- Világítsa ki a szobát, majd fényképezze le az alanyt.

- Retusálja a képet a megtekintés menüben a [Retusál] [Vörösszem javítás] segítségével [Részletek], vagy javítsa a „PMB” segítségével. [Részletek]

Pontok jelennek meg a képernyőn, és továbbra is láthatóak maradnak.

- Ez nem jelent hibás működést. A pontokat a fényképezőgép nem rögzíti.

Nem lehet egymás után több felvételt készíteni.

- Nem rögzíthet képeket rögtön egymást követően, amíg a Mosoly exponálás funkció aktív.

- A belső memória vagy a memóriakártya megtelt. Törölje a felesleges képeket. [Részletek]

- Az akkumulátor töltöttségi szintje alacsony. Helyezzen be feltöltött akkumulátoregységet.

A fényképezőgép ugyanazt a képet többször rögzíti.

- A [Folyamat. Felvétel Beállítások]-nál válassza az [Ki] értéket. [Részletek]

- A [Jelenet felismerés] beállítása [Haladó]. [Részletek]

A gombok és az ikonok nem jelennek meg.

- A ikon megérintésére minden jelzés eltűnik. Érintse meg a(z) ikont a képernyő jobb oldalán néhány másodpercre.

- Ha fényképezés közben megérinti a képernyő jobb felső részét, a gombok és az ikonok egy időre eltűnnek. A gombok és az ikonok újra megjelennek, ha az ujját elemeli a képernyőtől.

Vissza a tetejére