Cyber-shot felhasználói útmutató
Nyomtatás
Legfelső oldal > Fényképezés > A felvételi üzemmód (FELV. ümód) beállításai > iPanorámapásztázás

## iPanorámapásztázás

Lehetővé teszi panorámakép készítését különálló képek összeillesztésével. A fényképezőgép az emberi arcokat és a mozgó tárgyakat is automatikusan felismeri.

1. Állítsa a fényképezőgépet fényképezés üzemmódba.

1. (FELV. ümód) (iPanorámapásztázás)

1. Irányítsa a fényképezőgépet a kívánt tárgy szélére, és nyomja le az exponálógombot.

- Egy áttetszően elsötétített rész (A) jelenik meg a felvétel előtt. Ez a rész nem lesz rajta a felvételen.

- A fényképezési irány módosításához érintse meg a (B) jelzést.

1. Mozgassa oldalra a fényképezőgépet a segédlet (C) végéig, követve a képernyőn látható nyíl jelzést.

Nagy felbontású panorámaképek készítése
Ha a [Panorámakép mérete] beállítása (Nagy felbontás), a készülékkel egy 43 megapixel méretű (10480×4096) panorámaképet készíthet.

1. Tartsa a fényképezőgépet függőlegesen.

1. A fényképezési irány kiválasztásához érintse meg a képernyőn a / ikont.

1. A fényképezőgépet mozgatva pásztázzon.

Tippek panorámaképek készítéséhez
Mozgassa a fényképezőgépet állandó sebességgel egy ív mentén a képernyőn jelzett irányban. A mozdulatlan tárgyak alkalmasabbak panorámaképek készítésére, mint a mozgó tárgyak.
A lehető legkisebb legyen a sugár.
Függőleges irány
Vízszintes irány

- Először nyomja meg félig az exponálógombot, rögzítve a fókuszt és az expozíciót. Ezután nyomja le teljesen az exponálógombot, és pásztázzon a fényképezőgéppel, vagy fordítsa el.

- Ha egy nagyon változatos alakzat vagy színhely esik valamelyik képernyő szélére, akkor előfordulhat, hogy nem sikerül a kép összeállítása. Ilyen esetben úgy tervezze meg az összeállítást, hogy ez a rész a kép közepére kerüljön, és ismételje meg a fényképezést.

Megjegyzések

- Ha nem tudja a megadott időn belül a céltárgyat a képekkel teljesen lefedni, akkor az összeillesztett képen egy szürke terület jelenik meg. Ilyen esetben a fényképezőgép gyorsabb mozgatásával lehet teljes panorámaképet készíteni.

- Mivel a készülék több különálló képet illeszt össze, az összeillesztéseknél a kép nem lesz folytonos.

- Kevés fénynél a panorámaképek elmosódottak lehetnek, vagy a felvételek nem sikerülnek jól.

- Villódzó megvilágításnál, például fénycső fényénél az összeillesztett kép egyes részeinek fényessége vagy színe nem mindig lesz egyforma.

- Ha a meglévő panorámafelvétel teljes szöge és a befogott AE/AF szöge nagyon eltér fényességben, színben és fókusza, a felvétel nem lesz sikeres. Ilyenkor változtasson a befogott AE/AF szögén, és készítsen új felvételt.

- A panorámapásztázás nem használható az alábbi helyzetekben:

- A fényképezőgéphez túl közel lévő tárgyak

- Kis kontrasztú képek, például égbolt, homokos tengerpart vagy gyep

- Folyamatosan változó képek, például hullámok, vízesés

- Nem készíthető panorámakép az alábbi helyzetekben:

- A fényképezőgép túl gyorsan vagy lassan pásztázott.

- Túl nagy a fényképezőgép remegése.

- A kiválasztott felvételi üzemmódtól függően elképzelhető, hogy bizonyos funkciók vagy MENU elemek nem választhatók. A részleteket lásd: „Bizonyos felvételi üzemmódokban nem elérhető funkciók” [Részletek] és „Bizonyos felvételi üzemmódokban nem elérhető MENU elemek”. [Részletek]

Kapcsolódó témakörök
Panorámaképek megjelenítése görgetéssel
Állókép méret/Panorámakép mérete
Vissza a tetejére